Vizêr Parlamentoyê Iraqî de bi tewrbîyayîşê 227 wekîlan weçînayîşê serekkomarîya Iraqî ame kerdene. Tûrê yewine yê raydayîşî de Letîf Reşîdo ke PDKyî paştî daya ci, 157 rayî, Berhem Saliho ke YNKyî paştî daya ci 99 rayî girewtî.
Seba ke qet yew namzetî her hîrê rayan ra di rayî nêgirewtî weçînayîş derbazê tûrê diyînî bi. Letîf Reşîdî tûrê diyînî de 162 rayî girewtî û bi Serekkomarê Iraqî.
